Document ID: /fineweb-2-swissfilter-quality_10-filterrobots/filtered/01773.jsonl.gz/78

Každý, kto bol vo Švajčiarsku aspoň na krátkej návšteve, určite si všimol všadeprítomné kone. Švajčiari milujú kone, ale asi málokto vie, že aj ako gurmáni.
Na Slovensku skončila tradícia konzumácie konského mäsa za prvej republiky. Dôvodom bola ekonimická nevýhodnoť a vytláčanie koňa z pozície hospodárskeho zvieraťa do pozície spoločenského.
Vo svete sa však konské mäso ako gurmánska špecialita konzumuje bežne. Brazília, Argentína, Mexiko, Kazachstan, Mongolsko, Francúzko, či úctyhodná 3000-ročná kulinárka história prípravy konského mäsa v Taliansku.
Medzi krajiny, kde konské mäso je bežne dostupné spotrebiteľovi a jeho konzumácia má dlhoročnú tradíciu, patrí určite aj Švajčiarsko, najmä to frankofónne. A keďže Švajčiari si ctia tradície, konské mäso sa aktuálne dostalo na zoznam Švajčiarskej asociácie kulinárskeho dedičstva. Zoznam obsahuje v súčasnosti vyšše 400 produktov, medzi ktorými sa nachádza aj soľ, syr Glarner Alpkäse, ražný chlieb Walliser, pečivo Tirggel alebo klobáska St. Galler.
Prečítajte si aj: Umelé mäso už čoskoro na švajčiarskch pultoch
Vzhľadom na masovo rozšírené športové využitie týchto nepárokopytníkovov, vyvolal takýto počin najväčšie kontroverzie od založenia asociácie. Nie je sa čo čudovať. Veľká časť populácie tejto alpskej krajiny považuje kone za svojich spoločníkov a po ich aktívnej športovej kariére končia väčšinou v akýchsi domovoch pre konských dôchodcov.
Druhá časť populácie však považuje konské mäso za jedinečné. Pri konzumácii má jemne sladkú chuť a mnohí ho zaraďujú niekde medzi hovädzinu a divinu. Takéto mäso sa dá použiť ako alternatíva pri príprave všetkých známych slovenských receptov. Medzi najznámejšie výrobky patria určite tradičné konské salámy.
Konské mäso je dokonca zdravé pre svoj nízky obsah tuku a naopak vysoké percento proteínov. Veľmi lahodné sú napríklad steaky zo sviečkovice alebo konská pečeň.
Zdroj: www.srf.ch
Ak sa vám článok páčil, potešilo by nás vaše hodnotenie:
- hodnotenie v hornej časti článku priamo pod jeho nadpisom (max. 5 hviezdičiek)
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.
INFO: Každý článok je písaný na základe dostupných informácií a niekedy nereflektuje jedinečnosti prípadov a kantónov. Ak viete, že v článku sa nachádza skreslená, či nepravdivá informácia, môžete požiadať administrátora o nápravu. Takáto požiadavka musí byť podložená odkazom na oficiálne zdroje, uvádzajúce predmetnú nápravu.